Η νομική αντιμετώπιση της απάτης περί την πρόσληψη στο δημόσιο τομέα
Creators: name: Γιαστικτσή, Περιστέρα Συμεών
Publisher: name: Aristotle University of Thessaloniki
Year: 2020
Subjects: Απάτη
Πρόσληψη
Δημόσιο
Fraud
Recruitment
Public Sector

description: Η παρούσα διπλωματική εργασία πραγματεύεται το φαινόμενο των παράνομων προσλήψεων στο Δημόσιο με τη χρήση πλαστών πιστοποιητικών σπουδών μέσα από μία θεωρητική και νομολογιακή προσέγγιση της ποινικής τους μεταχείρισης. Τα νομικά ζητήματα που αποτελούν αντικείμενο διερεύνησης είναι: α) το ζήτημα της κατάφασης ή μη περιουσιακής βλάβης σε βάρος του Δημοσίου στην περίπτωση που ο παρανόμως προσληφθείς υπάλληλος προβαίνει με την παρασχεθείσα εργασία του σε ισάξια αντιπαροχή για το σύνολο των μισθών που λαμβάνει και ειδικότερα, αν υφίσταται δυνατότητα συμψηφισμού μεταξύ παροχής του Δημοσίου και αντιπαροχής του εργαζομένου που θα απέκλειε τη στοιχειοθέτηση βλάβης του Δημοσίου και συνεπώς την τέλεση του εγκλήματος της απάτης και β) το ζήτημα του χρόνου τέλεσης του εγκλήματος της απάτης, το οποίο έγκειται ειδικότερα στην προβληματική του αν πρόκειται για άπαξ τελεσθείσα απάτη, η οποία και εξαντλείται με την προσκόμιση του πλαστού τίτλου σπουδών ή για απάτη που τελείται κατ’ εξακολούθηση, υπό τη μορφή της αθέμιτης παρασιώπησης του υπαλλήλου, ότι δεν πληροί τις τυπικές προϋποθέσεις νομίμου διορισμού του, καθ’ έκαστο χρόνο καταβολής σε αυτόν των αποδοχών του. Συναφώς εξετάζεται επίσης και ο νομικός προβληματισμός ως προς το αν μπορεί κανείς να δεχτεί εν προκειμένω ότι το έγκλημα της απάτης τελείται δια παραλείψεως, ήτοι αν νοείται ιδιαίτερη νομική υποχρέωση του υπαιτίου να ανακοινώσει την τελεσθείσα απάτη του, ερειδόμενη είτε σε προηγούμενη επικίνδυνη ενέργειά του, είτε στο νόμο, είτε στην καλή πίστη ή τα χρηστά ήθη. Για τους σκοπούς του παρόντος πονήματος, στο πρώτο κεφάλαιο παρατίθεται μία σύντομη σκιαγράφηση των συστατικών στοιχείων του εγκλήματος της απάτης γενικότερα, έτσι όπως αυτά αποτυπώνονται στη νομοτυπική μορφή του άρθρου 386 ΠΚ. Ακολούθως, στο δεύτερο κεφάλαιο γίνεται εισαγωγή στις ιδιαιτερότητες της απάτης που τελείται σε βάρος του Δημοσίου με την προσκόμιση πλαστών δικαιολογητικών. Ιδιαίτερη βαρύτητα δίνεται στην έννοια της περιουσιακής βλάβης του Δημοσίου και στη δυνατότητα ή μη αντιστάθμισης αυτής με την παρεχόμενη από τον παρανόμως προσληφθέντα εργασία. Εκτενής είναι επίσης η αναφορά στα κριτήρια που επικαλείται η νομολογία για την κατάφαση της ύπαρξης ισάξιας αντιπαροχής και τον αποκλεισμό στοιχειοθέτησης βλάβης και κατ’ επέκταση απάτης σε βάρος του Δημοσίου, μέσα από την παράθεση πληθώρας νομολογιακών παραδειγμάτων. Στο τρίτο και τελευταίο κεφάλαιο αναλύεται η προβληματική του χρόνου τέλεσης του εγκλήματος της απάτης. Κεντρικές έννοιες του μέρους αυτού αποτελούν η έννοια της παρασιώπησης του ψευδούς του γεγονότος, καθώς επίσης και η έννοια της ιδιαίτερης νομικής υποχρέωσης του δράστη, πηγάζουσα από προγενέστερη επικίνδυνη ενέργεια, το νόμο, την καλή πίστη ή τα χρηστά ήθη. Στο κεφάλαιο αυτό, γίνεται συστηματική καταγραφή, ανάλυση και αξιολόγηση των επικαλούμενων από τη νομολογία κριτηρίων για την κατάφαση ή μη απάτης τελούμενης δια παραλείψεως, με την παρασιώπηση του ψευδούς του γεγονότος από τον δράστη καθ’ έκαστο χρόνο καταβολής σ’ αυτόν των αποδοχών του. Παραλήλως με το ζήτημα του χρόνου τέλεσης της απάτης παρατίθενται προβληματικές που αφορούν τον χρόνο παραγραφής του εγκλήματος. Τέλος, εξέχουσα θέση στην εξέταση αμφοτέρων των νομικών ζητημάτων κατέχει η υπ’ αριθμ. 3/2019 απόφαση της Ολομέλειας του Αρείου Πάγου, με κριτικό σχολιασμό των υιοθετούμενων θέσεων και επιχειρημάτων της
description: Τhe present thesis discusses the phenomenon of illegal recruitments in the public sector by presenting fake certificates, through a theoretical and jurisprudential approach of their criminal treatment. The legal issues that are being investigated are: a) the issue of the existence or not financial damage against the public sector in case the illegally hired employee proceeds with his provided work in equal compensation for the total salaries he/she receives and especially, if there is an offset possibility between the public sector’s provision and the employee’s compensation that would exclude the financial damage against the public sector and therefore the criminal offense of fraud and b) the issue of time committing in the fraud crime, which lies especially in the problematic of one-time committed fraud, already completed by presenting fake certificates or repeatedly committed fraud, in the form of employee’s unlawful concealment, that he/she doesn’t meet the formal requirements for his/her legal appointment, every time he/she receives his wages. In this regard, it is also being considered the legal issue as to whether we can accept, in these cases, that the fraud crime can be committed by omission, that is, if it is considered to be a particular legal obligation at the expense of culprit to announce his committed fraud, grounded either in his previous dangerous act, in law, good faith or morality. For the purposes of present project, at the first chapter it is cited a brief outline of the criminal offence of fraud’s general components, as stipulated in article 386 CC. Subsequently, the second chapter seeks to introduce the specificities of fraud committed against the public sector by the presentation of face certificates. Particular importance is given to the meaning of public sector’s financial damage and the offset possibility with work provided by the illegally hired employee. Extensive is also the reference to the criteria which are invoked by case law in order to determine the existence of equal compensation and exclude established financial damage and by extension, committed fraud against the public sector, through a wealth citation of case law examples. At the third and last chapter, it is analyzed the problematic of fraud’s crime time. Principal concepts in this section are the concealment of untrue fact as well as the culprit’s particular legal obligation, arising from previous dangerous act, law, good faith or morality. In this part of thesis, takes place a systematic recording, analysis and evaluation of criteria which are invoked by case law for the existence of fraud committed by omission, that is, by employee’s concealment of untrue fact every time he/she receives his/her wages. At the same time, problems regarding crime’s limitation period are also analyzed. Finally, particular reference in both legal issues is made to number 3/2019 judgment, taken by the plenary session of the Supreme Court, through critical comments in respect of its adopted positions and arguments